ইথিওপিয়ার সর্বোচ্চ সম্মানে ভূষিত প্রধানমন্ত্রী নরেন্দ্র মোদি

ওয়েবডেস্ক- ইথিওপিয়ার (Ethiopia) সর্বোচ্চ সম্মান ‘দ্য গ্রেট অনার নিশান অব ইথিওপিয়া’তে (‘The Great Honour Banner of Ethiopia’) ভূষিত হলেন প্রধানমন্ত্রী নরেন্দ্র মোদি (Narendra Modi) । তিনি সম্মানপ্রাপ্ত প্রথম বিশ্বনেতা হিসেবে ইতিহাস গড়লেন। ভারত (India) ও ইথিওপিয়ার (Ethiopia) মধ্যে সম্পর্কের বন্ধন আরও সুদৃঢ় হল। আদ্দিস আন্তর্জাতিক সম্মেলন (Addis International Conference) কেন্দ্র আয়োজিত এক বিশেষ অনুষ্ঠানে ইথিওপিয়ার প্রধানমন্ত্রী আবি আহমেদ আলি (Ethiopian Prime Minister Abiy Ahmed Ali) প্রধানমন্ত্রী মোদিকে এই সম্মান প্রদান করেন।

প্রধানমন্ত্রী মোদির দূরদর্শী নেতৃত্বের জন্য একজন বিশ্বনেতা হিসেবে তাঁর ভূয়সী প্রশংসা করেন ইথিপিওয়ার প্রধানমন্ত্রী আবি আহমেদ আলি। এই সম্মান পেয়ে উচ্ছ্বসিত মোদি। এক্স হ্যান্ডেলে প্রধানমন্ত্রী লেখেন, ‘দ্য গ্রেট অনার নিশান অব ইথিওপিয়া সম্মান পেয়ে আমি গর্বিত। এই অনন্য পুরস্কার আমি ভারতের ১৪০ কোটি মানুষকে উৎসর্গ করছি।’

ইথিওপিয়ার প্রধানমন্ত্রীর হাত থেকে এই সম্মান গ্রহণ করেন মোদি। মঞ্চে তিনি বলেন, ‘বিশ্বের অন্যতম প্রাচীন সভ্যতার দেশ ইথিওপিয়া থেকে এই সম্মান গ্রহণ তার কাছে পরম পাওয়া, অত্যন্ত শ্রদ্ধা ও কৃতজ্ঞতার স্মারক’। মোদি আন্তরিক কৃতজ্ঞতা প্রকাশ করেন ইথিওপিয়ার প্রধানমন্ত্রীর উদ্দেশে।

প্রধানমন্ত্রীর পাশাপাশি এই সম্মান প্রসঙ্গে বিবৃতি দেওয়া হয়েছে বিদেশমন্ত্রকের তরফেও। জানানো হয়েছে, প্রধানমন্ত্রী নরেন্দ্র মোদি হলেন বিশ্বের প্রথম রাষ্ট্রপ্রধান তিনি ইথিওপিয়ার এই সর্বোচ্চ সম্মানে ভূষিত হলেন।

আরও পড়ুন- জর্ডনে মোদিকে রাজকীয় অভ্যর্থনা, ৩ দেশ সফরে কী কর্মসূচি প্রধানমন্ত্রীর?

মোদি বলেন ইথিপিওয়ার প্রধানমন্ত্রীকে কৃতজ্ঞতা জানিয়ে বলেন, দক্ষিণ আফ্রিকায় জি ২০ শীর্ষ সম্মেলনে আমাদের দেখা হয়েছিল, তখনই আমি আপনাকে অত্যন্ত ভালোবাসা ও আন্তরিকার সঙ্গে ইথিপিওয়া আসার আমন্ত্রণ জানিয়েছিলেন। আমার বন্ধু, ভাইয়ের সেই আমন্ত্রণ আমি কিভাবে ফেরাতে পারতাম?তাই প্রথম সুযোগেই আমি ইথিওপিয়ার আসার সিদ্ধান্ত নিয়েছিলাম।

মোদি বলেন, দেশের ঐক্য, উন্নয়ন, সকলকে একসঙ্গে এগিয়ে নিয়ে যাওয়ার লক্ষ্যে আমি আহমেদের নেতৃত্ব ও উদ্যোগ প্রশংসার দাবি রাখে। পাশাপাশি জাতি গঠনে গঠনে শিক্ষার ভূমিকার কথা তুলে মোদি বলেন, একশো বছরের বেশি সময় ধরে ভারতের শিক্ষকরা শিক্ষা ও উন্নয়নে গুরুত্বপূর্ণ অবদান রেখে চলেছেন। এই সহযোগিতাই দুদেশের সম্পর্কে আরও গভীর করেছে।

দেখুন আরও খবর-